Catocala electa

Catocala electa — від матылькоў з сямейства совак.

 Апісанне 
Размах крылаў — 65-88 ммКлючко З. Ф. Совки України / Совки Украины, серия Природа України. — Київ: Вид. Раєвського, 2006. ISBN 966-7016-39-0. Пярэднія крылы светлыя, шэрага колеру з бурым напыленнем, з чорнымі папярочнымі лініямі і вялікай з выразнымі контурамі плямай, якая мае форму літары «W». Гэтая пляма ўтвараецца вонкавай папярочнай палоскай і служыць галоўнай адметнай прыкметай для дадзенага віду. Хвалістая лінія светлая і невыразная. Пупышкападобная пляма бурага колеру, з двайной аблямоўкай.

Заднія крылы чырвонага колеру: у самца з малінава-чырвоным адценнем, у самкі — з рудавата-чырвоным. Заднія крылы з чорнага колеру сярэдняй перавяззю і чорнай аблямоўкай. Перавязь не даходзіць да ўнутранага краю, а ў сярэдзіне яна звужаецца, выгінаючыся пад прамым вуглом. Бахромка крылаў белага колеру, хвалістая.

 Арэал 
Поўдзень Еўропы, Каўказ, Сярэдняя, Малая і Пярэдняя Азія, Паўднёвы Урал, Сібір, Далёкі Усход, Японія, Прымор’е, Прыамур'е, Кітай.

 Біялогія 
Жыве ў мяшаных лясах, парках, лесапалосах, на берагах вадаёмаў, на забалочаных участках, а таксама ў лугавых далінах, заліўных лугах, вільготных біятопах. У гарах падымаецца на вышыні да 1400 метраў над узроўнем мора. Лёт матылькоў адзначаецца з пачатку ліпеня да пачатку кастрычніка. Матылі актыўныя ноччу і ў прыцемках.

 Жыццёвы цыкл 
Вусень жоўта-бурага колеру альбо жоўта-шэрага колеру, з невялікімі чорнымі кропкамі. Восьмы сегмент цела вусеня нясе жоўтую бародаўку, а адзінаццаты — невялікае ўзвышэнне з дзвюма вяршынямі. Галава вусеня жоўтага колеру, з бурым малюнкам на ёй. Стадыя вусеня ў маі—чэрвені. Кармавыя расліны вусеняў: віды роду , у тым ліку  і таполя. Кукалка бурага колеру. Зімуе яйцо.

 Падвіды 
 Catocala electa electa,
 Catocala electa zalmunna (Butler, 1877), Далёкі Усход (Далёкі Усход Расіі, паўночны Кітай, Карэя, Японія)

 Ахова 
Занесены ў Чырвоную кнігу Маскоўскай вобласці (0-я катэгорыя. Від, верагодна зніклы на тэрыторыі вобласці.)

Катэгорыя:Насякомыя Еўразіі
Катэгорыя:Стужачніцы
Катэгорыя:Жывёлы, апісаныя ў 1790 годзе